hu en hu hu hu hu hu hu ceb hu ceb hu ceb hu ceb hu ceb hu ceb hu hu hu hu hu en en hu hu hu hu hu hu hu hu hu hu hu hu hu et hu hu hu fr hu en hu hu hu hu hu hu hu hu hu hu hu hu hu hu hu hu de ceb hu ceb hu ceb hu ceb hu ceb hu hu
Honlapunk alsó tartalma 1360*768 pixel
a görgetősáv használatával érhető el.
Dr. Both Balázs - Csábi Krisztina - Dr. Szánthó Zoltán - Dr. Goda Róbert PhD:
Időbeli átlagsebesség leépülésének vizsgálata egy kisméretű irodahelyiség hosszmetszetében
Találkoztunk! Magyar Épületgépészek Napja 2016
A Magyar Állami Operaház és az Erkel Színház új műhelyházának és próbacentrumának kialakítása
Tanulságos életpályák – Netoleczky Károly
Ing. Nemethova, Ema - DI(FH) Stutterecker, Werner - Schoberer, Thomas - Krajcik, Michal:
Modern irodaházak épületgépészeti rendszereinek üzemeltetési hiányosságai és megoldásaik (angol nyelvű)
Prof. Nyers József Dr. Sci - Pék Zoltán:
A hőszivattyús fűtőrendszer analitikus energiaoptimalizálásának alapjai
Rekordszámú résztvevővel – Sikeresen zárult a 48. Nemzetközi Gázkonferencia
A III. Szakmai Nemzeti Fórum egységes gázszakmai ajánlása
December a magyar épületgépészek ünnepével indult. Az ünnepi rendezvény szónokai és előadói arra emlékeztek, hogy 65 évvel ezelőtt végeztek az első épületgépész mérnökök. Bemutatkoztak a fiatalok is szakdolgozatukkal és kutatási eredményekkel, valamint a tervezők az épületgépészeti tervpályázatra benyújtott munkáikkal. Pénteken a szakmai továbbképzés és a kísérő programok mellett a kiállításon ismerhették meg az érdeklődők a fejlesztési eredményeket. A kétnapos rendezvényről beszámolunk decemberi számunkban és hírt adunk a díjakról, amelyeket az év emberei vehettek át a péntek esti bálon.
Cikkeink anyagát is az eseményre emlékezve állítottuk össze. Első cikkünk az ünnepelt tanszék oktatóinak és hallgatójának kutatási eredményeit mutatja be, akik a tanszéki laboratóriumban egy irodahelyiségben kialakuló levegőáramlás sebességének a változását vizsgálták. Ennek nagy jelentősége van a helyiségben kialakuló huzatérzet és így a komfortérzet szempontjából.
Bemutatjuk az Épületgépészeti Tervpályázaton győztes alkotást. A szerző, aki elnyerte az Év Tervezője díjat, bemutatja a nem mindennapi épületegyüttest és ismerteti azokat a tervezői elgondolásokat, amelyekkel az eredeti épület szépségét megtartva korszerű, a mai követelményeknek megfelelő, sokfunkciós létesítményt alakítottak ki.
Tanulságos életpályák sorozatunkban az Év Épületgépész Mérnöke válaszol kérdéseinkre és mondja el gondolatait. Az ünnepi esemény, a múlt és a jövő fényében különösen aktuális a felhívása, hogy az idősebb, tapasztalt korosztály fordítson gondot a fiatal szakemberek szemléletmódjának formálására, a számukra vonzó szakmai környezet létrehozására.
Ebben a számban közreadjuk a PhD szekció díjazottjának angol nyelvű írását is, aki PhD munkájában a modern irodaházak épületgépészeti rendszereivel foglalkozik. Bemutatja mérési eredményeit, a szimulációs technikával kapott eredményeket és az ezekből levonható következtetéseket.
Lektorált cikkünkben bemutatjuk a hőszivattyús fűtőrendszerek optimális üzemét matematikai eszközökkel vizsgáló kutatási munka eredményeit. Az optimalizációs eljárás célja a fűtőrendszer maximális teljesítmény-tényezőjének a meghatározása a matematikai egyenletek felírásával és a szélsőérték-vizsgálattal.
Ebben a lapszámban több fontos rendezvényről adunk közre beszámolót. A siófoki Nemzetközi Gázkonferencia programját és eredményeit bemutató beszámolóhoz kapcsolódik két írás is, az egyik az OPEC döntését tárgyalja a kőolaj kitermelés maximumáról és a döntés hatásairól, a másik az októberi Gázszakmai Fórum javaslatait foglalja össze. Emellett tájékoztatást adunk az EuroSun 2016 konferenciáról és a HKVSZ visegrádi Szervizkonferenciájáról is. Köszöntjük 25 éves Magyar Energetikai Társaságot és tájékoztatunk az ünnepi ülésről.
Minden jog fenntartva! - 2022 - Magyar Épületgépészet